Още там главатарят дал знак на хората си. Нахвърлили се като аджери да секат наред. - Летопис на смутното време - В. Мутафчиева
Какво означава аджери?

### 
 аджер



**змей, хала / бърз кон / буен**



Змей
  
Още през ХІХ век, на ранните етапи на нашата народоука, змеят привлича вниманието на събирачите на “народни драгоценности”. Началото поставя Каранов (1894) с публикацията “Народни вярвания за змея (**аджер**) и змията в българската народна поезия”.


*A**ždahâ**[**аждаха**]* означава *дракон* на съвременен персийски език, което е трансформирано в ***аджер*** на български, заето от османски език.


*Змей Горянин* (псевд. на Светозар Акендиев Димитров) (Русе, 11.01.1905 г.) - алтернативен псевдоним ***Аджер.***


В народната песенна традиция - буйни, агресивни, хали, побойници, жестоки.


Еленкини братя хайдути,
  
хайдути, още **аджери**,
  
те са Димитър фанали
  
и му главата отрязват.
  
Пада Димитър, умира.
  
Кат се Еленка завръща,
  
Димитър мъртъв намира,
  
на бракья вели-говори:
  
- Бракья ле, люти **аджери**,
  
що ви Димитър направи,
  
та го вий млад погубихте?

